[{"text_idx": "#000001", "text": "Plejmulto da c\u0302inaj muzeoj havas delikatajn historiajn objektojn kaj artaj\u0302ojn, tamen kompare kun la landoj progresintaj en turismo, ili malatentas evoluigon de malgrandaj memoraj\u0302oj s\u0302atataj de turistoj. En iuj muzeoj ac\u0302eteblas nur imitaj\u0302oj de porcelanoj, brozaj\u0302oj kaj skulptaj\u0302oj de argilaj figuroj de korteganoj, kiuj estas multekostaj kaj neallogaj por gejunuloj pro manko de moda projektado."}, {"text_idx": "#000002", "text": "En vendejoj de muzeoj en la urboj S\u0302anhajo kaj Suzhou oni povas vidi malgrandajn skribilojn kaj objektojn kun densa nacia gusto s\u0302atatajn de vizitantoj. Lastatempe la Muzeo de la Imperiestra Palaco de Pekino lanc\u0302is serion da produktaj\u0302oj \"kortegaj pupoj\", kiuj farig\u0302is furoraj\u0302oj inter la memoraj\u0302oj vendataj en diversaj muzeoj."}, {"text_idx": "#000003", "text": "Pupoj kun malgrandaj kaj rondaj okuloj kaj granda kaj plata vizag\u0302o"}, {"text_idx": "#000004", "text": "Mi unuafoje rimarkis tiujn \"kortegajn pupojn\" en la oficiala flags\u0302ipa vendejo de la Muzeo de la Imperiestra Palaco en la retejo Taobao. Supre de la retpag\u0302o estas la ideografiaj\u0302oj \"Donacoj el la Imperiestra Palaco\", kaj sube estas karikaturaj pupoj kun malgrandaj kaj rondaj okuloj, larg\u0302a kaj plata vizag\u0302o, aminda kaj naiva mieno."}, {"text_idx": "#000005", "text": "Inter ili estas nefaligeblaj figuroj de soldatoj en la dinastio Qing (1644-1911), figuroj de altrangaj korteganoj kun serioza mieno en la dinastio Ming (1368-1644) kaj tiuj de imperiestraj gefiloj, herooj de antikvaj rakontoj kaj teatraj\u0302oj. Tiuj amindaj figuroj estas ankau\u0306 presitaj sur kondimentujoj, monujoj, kajeroj, T-c\u0302emizoj, dorsosakoj kaj pos\u0302telefonujoj."}, {"text_idx": "#000006", "text": "Antau\u0306e oni c\u0302iam plendis, ke c\u0302inaj karikaturaj figuroj ne estas amindaj. Kiam oni komencis vendi tiujn amindajn pupojn, ili tuj kaptis la atenton de vizitantoj. Multaj homoj ac\u0302etis ne nur unu sed kelkajn por kolektado."}, {"text_idx": "#000007", "text": "Tiuj karikaturaj memoraj\u0302oj estas farigitaj de la Centro por Kultura Servo de la Muzeo de la Imperiestra Palaco. Ili estas vendataj en la memoraj\u0302-vendejoj de la muzeo surlokaj kaj reta. Kvankam la pupoj havas relative altan prezon, tamen ili estas s\u0302atataj de multaj gejunuloj pro siaj c\u0302armaj formoj kaj apartaj enhavoj."}, {"text_idx": "#000008", "text": "La Muzeo de la Imperiestra Palaco de Pekino estas ankau\u0306 mallau\u0306dita de nemalmultaj homoj pro la pupoj. Ili opinias, ke muzeoj devas produkti diversajn afabl-aspektajn kaj c\u0302armajn memoraj\u0302ojn, sed estas tre supraj\u0302e por la Muzeo de la Imperiestra Palaco, kiu havas tiom profundan historian kaj kulturan enhavon, preni la karikaturajn pupojn kiel sian figuran reprezentanton. Ili esperas, ke g\u0302i evoluigos memoraj\u0302ojn pli enhavoric\u0302ajn kaj pli rigardindajn."}, {"text_idx": "#000009", "text": "Nun, ne nur la Muzeo de la Imperiestra Palaco de Pekino, sed ankau\u0306 la Nacia Muzeo de C\u0302inio, la Nacia Granda Teatro kaj aliaj kulturaj organizoj penadas por ekspluati kreivajn memoraj\u0302ojn kun siaj propraj trajtoj."}, {"text_idx": "#000010", "text": "Redaktoroj: Zhao Xi kaj Niu Xueqin"}]